钦定古今图书集成/理学汇编/学行典/第069卷 > 梁刘勰新论 > 《审名》
## 钦定古今图书集成/理学汇编/学行典/第069卷 > 梁刘勰新论 > 《审名》

“言以绎理，理为言本；名以订实，实为名源。有理无言，
则理不可明；有实无名，则实不可辨。理由言明，而言
非理也；实由名辨，而名非实也。”今信言以弃理，实非
得理者也；信名而略实，非得实者也。故明者课言以
寻理，不遗理而著言；执名以责实，不弃实而存名。然
则言理兼通，而名实俱正。世人传言，皆以小成大，以
“非为是。传弥广而理逾乖，名弥假而实逾反，则回犬
似人，转白成黑矣。今指犬似人，转白成黑”，则不类矣。
专以类推，以此象彼，谓犬似玃，玃似狙，狙似人，则犬
似人矣。谓“白似缃，缃似黄，黄似朱，朱似紫，紫似绀，绀
似黑，则白成黑矣。黄轩四面，非有八目；夔之一足，必
有独胫。周人玉璞，其实死鼠；楚之凤凰，乃是山鸡。愚
谷智叟，而像顽称；黄公美女，乃得丑名。鲁人缝掖，实
非儒行；东郭吹竽，而不知音。四面一足，本非真实；玉
璞凤凰，不是定名。鲁人、东郭，空滥美称；愚谷黄公，横
受恶名。”由此观之，传闻丧真，翻转名实。美恶无定称，
贤愚无正目。俗之弊者，不察名实，虚传说者，即似定
真。闻野丈人，谓之田父；河上姹女，谓之妇人。尧浆禹
粮，龙肝牛膝，谓之为肉。掘井得人，言自土而出；三豕
渡河，云“彘行水上。”凡斯之类，不可胜言。故狐狸二兽，
因其名便，合而为一；蛩蛩巨虚，其实；一兽因其词烦，
分而为二。斯虽成其名而不知败其实，弗审其词，而
不察其形。是以古人必慎传名，近审其词，远取诸理，
不使名害于实。实隐于名，故名无所容其伪，实无所
蔽其真，此之谓“正名”也。